TokoLogo: Go bjalo mme. Efela e ke mothomošweu ke o tee. Yo mongwe ke mosotho. E natifiša dikgopolo tše di tšwelelago. Mohlala mmolelwana wo o tšwelelago gantši ke "kgomo e tswaletšwe mphorogohlong wa dithaba e gana ge bašemane ba tšea mohlana wa yona ka lebaka la ge e hlaba". Mmolelwana wo o kwala nakong ya ge ditaba di palela banna kgorong go swana le nakong ya ge go sekwa molato wa monna yo a bego a tlišitše sello kgorong ya Mmatshepho fao a bego a lla ka gore morwa wa gagwe o mo amogile motse. Ka ngwaga wa boraro ge boMukhabudi ba le moo Moruleng, baithuti ba ile ba rulaganya mogwanto wa go feta megwanto ka moka. Bona ba be ba re ke "mother of all strikes". Matšatši a go ngwala meleko ya marega a be a batametše. Baithuti ba bagolo ba mephato ya Marematlou ba thoma go tšhoga le go ngongorega. Barutiši ba be ba ba pipiletša ka mošomo wa lenaneothuto ka moka, bjale ba gana go fa baithuti "scope". Lentšu le la scope ba be ba le kwele go baithuti ba yunibesithi ya Lebowa, ka gore ba be ba le kgauswi le yona. Scope ke go ba segela tema, go bontšha gore moleko o tla akaretša eng le eng. Barutiši ba Moruleng ba be ba gana nnang mo tabeng yeo, ba re dipotšišo tša moleko di tla akaretša mošomo ka moka wo ba o dirilego.